Държавен вестник, бр. 1, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  1
трябва да е прясно дестилирана и да е била защи-
тена от абсорбция на въглероден диоксид.
4.1. Буферни разтвори за калибриране на pH-
метъра (т. 5.2)
Използват се два стандартни буферни разтво-
ра с известни до втория десетичен знак стойности
на pH при 20°C, между които да попадне стой-
ността на pH на пробата по време на изпитване-
то. Може да се използва фталатен буферен разт-
вор с pH приблизително 4 и бораксов буферен
разтвор с pH приблизително 9.
5. Апаратура
5.1. Везни с точност 0,1g.
5.2. pH-метър с минимална чувствителност 0,05
pH единици с подходящо калибриран електрод.
5.2.1. Може да се използват:
5.2.1.1. стъклен електрод, и
5.2.1.2. каломелов или друг еталонен електрод.
5.3. Термометър с точност 0,5°C.
5.4. Ерленмайерова колба с вместимост 100 ml,
снабдена с шлифована стъклена запушалка.
5.5. Бехерова чаша с вместимост 50 ml.
5.6. Миксер.
5.7. Бехерова чаша за миксера (т. 5.6) с вмести-
мост най-малко 250 ml.
6. Начин на работа
6.1. Подготовка на изпитвателната проба—как-
то е описано в раздел I, т. 1.2.
6.2. Определяне
6.2.1. Калибриране на pH-метъра
Температурата на буферните разтвори (т. 4.1)
трябва да се доведе до 20°C и pH-метърът да се
калибрира в съответствие с инструкциите на про-
изводителя.
Забележки:
1. Калибрирането трябва да се извърши, след като
колбите сe оставят в покой за 20 min (вж. т. 6.2.2).
2. Ако се прави изпитване на серия от проби, ка-
либрирането на pH-метъра се проверява с един или
повече от стандартните буферни разтвори най-малко
на всеки 30 min.
6.2.2. Приготвяне на разтвора за изпитване
6.2.2.1. В бехерова чаша (т. 5.7) се поставят 95 ml
вода, добавят се 5 g от пробата за изпитване (т. 6.1)
и разтворът се разбърква в продължение на 30 s,
използвайки миксер (т. 5.6).
6.2.2.2. Бехеровата чаша, покрита със стъкло,
се оставя да престои не по-малко от 20 min при
около 20°C.
6.2.3. Измерване на pH.
6.2.3.1. Отливат се около 20 ml от разтвора в
бехерова чаша (т. 5.5) и незабавно се определя pH
на течността, използвайки pH-метъра (т. 5.2) след
внимателно измиване на стъкления електрод с вода.
6.2.3.2. Отчитане на pH
7.Изразяване на резултатите
7.1. Записване на pH
Като pH на водния разтвор на казеината се за-
писва стойността, отчетена по скалата на pH-ме-
търа с точност до втория десетичен знак.
7.2. Повторяемост
7.2.1. Разликата в резултатите между два ана-
лиза на една и съща проба, проведени едновремен-
но или в бърза последователност от един и същ
лаборант при едни и същи условия, не трябва да
превишава 0,05 pH единици.
7.2.2. Такава степен на повторяемост трябва да
се постига в 95 на сто от случаите, когато методът
е бил приложен правилно.
74074
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОГОДБА
между правителството на Република България
и Швейцарския федерален съвет за взаимно
премахване на задължението за виза
(Одобрена с извлечение от Протокол № 8 от
28 февруари 2002 г. на Министерския съвет.
В сила от 29 ноември 2003 г.)
Правителството на Република България и
Швейцарският федерален съвет, наричани по-
долу “договарящи страни”,
с желанието да поддържат и укрепват духа
на приятелство и сътрудничество, които ги ръ-
ководят,
с намерение да улеснят придвижването на
гражданите на държавите на двете договарящи
страни,
решени да развият и укрепват взаимното сът-
рудничество на основата на доверие в областта
на борбата срещу нелегалната миграция,
на основание спогодбата от 18 юли 1994 г.
между правителството на Република България
и Швейцарския федерален съвет за обратно при-
емане на незаконно пребиваващи лица,
се договориха за следното:
Члeн 1
Гражданите на двете договарящи страни,
притежатели на валиден паспорт, които нямат
намерение да пребивават повече от 90 дни в
течение на шест месеца на територията на дър-
жавата на другата договаряща страна или да
упражняват на нея доходоносна дейност, могат
да влизат на нейна територия, да пребивават
там и да я напускат без виза.
Член 2
Гражданите на едната от договарящите стра-
ни, които имат намерение да пребивават повече
от 90 дни в другата договаряща страна или да
упражняват в нея доходоносна дейност, трябва
преди заминаването си да поискат виза от ком-
петентното дипломатическо или консулско пред-
ставителство на тази договаряща страна.
Член 3
(1) Гражданите на държавите на двете дого-
варящи страни, притежатели на валиден дип-
ломатически, служебен или специален паспорт,
издаден от Министерството на външните рабо-
ти на Република България и Федералния Де-
партамент на външните работи на Конфедера-
ция Швейцария, които пътуват с официална
мисия в другата страна в качеството им на член
на дипломатическо или консулско представи-
телство на своята страна или в качеството им
на сътрудник към международна организация,
се освобождават от задължението за виза за
срока на техните функции.